LV Eiropas Savienības Oficiālais Vēstnesis C 271/24

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

2009/C 271/12

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

VIENOTS DOKUMENTS

PADOMES REGULA (EK) Nr. 510/2006

“FARRO DI MONTELEONE DI SPOLETO”

EK Nr. IT-PDO-0005-0603-11.05.2007

AĢIN ( ) ACVN ( X )

1. Nosaukums:

“Farro di Monteleone di Spoleto”

2. Dalībvalsts vai trešā valsts:

Itālija

3. Lauksaimniecības vai pārtikas produkta apraksts:

3.1. Produkta veids (kā II pielikumā):

1.6. grupa. Svaigi vai pārstrādāti augļi, dārzeņi un labība

3.2. Produkta apraksts, uz kuru attiecas nosaukums (1):

“Farro di Monteleone di Spoleto” ir Triticum dicoccum sugas vietējais ekotips, kas raksturīgs ražošanas apgabalam un kas, piemērojoties klimatam un augsnēm, ir ieguvis dažas fizioloģiski morfoloģiskās īpatnības, ar kurām šī divgraudkviešu šķirne pēc pavasarī izveidojušās habitusa atšķiras no citos ģeogrāfiskajos apgabalos izaudzētajām divgraudkviešu šķirnēm; auga augstums mazāks par 120 cm; cerošanās pakāpe vidēja; augums pusstāvs ar smalkām atvasēm; augi ar vidēji vai viegli zaļpelēkiem lokaniem stiebriem un lapām; vārpa neliela, ieplakana, pilnīgi nobriedušā stāvoklī pelēkbaltā krāsā; plēksnes cieši piekļautas graudam; grauds ar kuplu matu cekuliņu, izteikti izliekts, ar stiklainu lūzumu; grauds gaiši kastaņbrūni dzintarainā krāsā, šī īpatnība saglabājas visos produktos arī pēc graudu samalšanas. Tirdzniecībā ir šādi “Farro di Monteleone di Spoleto” veidi: FARRO INTEGRALE: gareni un izliekti graudi gaiši kastaņbrūni dzintarainā krāsā, atsēnaloti, mutē stingri un sausi; FARRO SEMIPERLATO: atšķiras no veseliem divgraudkviešiem ar viegli noberztu graudu virsmu, graudiem paliekot veseliem; gaišāki par veseliem graudiem un mīkstāki mutē, ļoti piemēroti buljoniem un salātiem; FARRO SPEZZATO: iegūti no veseliem divgraudkviešu graudiem, kam sēklapvalks noņemts, graudus sašķeļot vairākās daļās pirms izlaišanas caur kalibrējošu kratīklu; tie ir gaiši kastaņbrūni dzintarainā krāsā un no ārpuses izskatās raksturīgi stiklaini; SEMOLINO DI FARRO: iegūti, sasmalcinot veselus divgraudkviešu graudus, tie izskatās kā smalkāki putraimi nekā sasmalcināti divgraudkvieši, bet stiklainības dēļ nav pulverveidīgi; mutē tie sašķīst un kļūst līdzīgi mīklai, to krāsa ir ļoti gaiši kastaņbrūna.

3.3. Izejvielas (tikai pārstrādātiem produktiem):

—

3.4. Dzīvnieku barība (tikai dzīvnieku izcelsmes produktiem):

—

3.5. Īpaši ražošanas posmi, kas jāveic noteiktajā ģeogrāfiskajā apgabalā:

ACVN “Farro di Monteleone di Spoleto” četru tradicionālo veidu (farro integrale, farro semiperlato, farro spezzato un semolino di farro) ražošanas darbības, graudu atdalīšana no nezāļu – vīķu – sēklām, lobīšana, pulēšana, smalcināšana un malšana obligāti jāveic ražošanas apgabalā, lai nemainītu produkta kvalitāti un saglabātu tā raksturīgās īpašības.

3.6. Īpaši noteikumi griešanai, rīvēšanai, iepakošanai u. c.:

“Farro di Monteleone di Spoleto” tirgo puskilograma vai kilograma plastmasas maisiņos, kas saglabā produkta orgnoleptiskās īpašības un veselīgumu, vai divdesmit piecu kilogramu papīra vai neilona maisos. Plastmasas maisiņos fasēto produktu pārdod vakuuma iepakojumā. Visiem ACVN “Farro di Monteleone di Spoleto” iesaiņojumiem jābūt aizzīmogotiem un jauniem, tīriem, brīviem no toksiskiem produktiem un atbilstošiem spēkā esošajiem Kopienas un valstu tiesību aktiem, tas pats attiecas arī uz kā etiķetēm vai iepakojumā ievietotiem apdrukātiem materiāliem, kas ir saskarē ar produktu.

3.7. Īpaši noteikumi marķēšanai:

Līdztekus nosaukuma logotipam uz iepakojuma etiķetes obligāti jābūt Kopienas grafiskajam simbolam un ar to saistītajām norādēm un tiesību normās noteiktajai informācijai, kas iespiesta ar skaidriem un salasāmiem drukātiem burtiem. Logo veido taisnstūris, kura vienā pusē ir profilā attēlots pakaļkājās saslējies lauva ar divām divgraudkviešu vārpām ķepā un otrā pusē ir sešas divgraudkviešu vārpas.

Tā kā logotipu izmanto uz etiķetes, burtu proporcijas ir stingri jāievēro un tām jāatbilst turpmāk sniegtajai grafiskajai ilustrācijai.

Tomēr ir atļauts logotipu atveidot arī pelēkās krāsas toņos vai melnbaltu.

Produktus, kuros ir izmantots ACVN “Farro di Monteleone di Spoleto”, arī pēc apstrādes un pārstrādes var laist tirdzniecībā iepakojumā, uz kura ir atsauce uz aizsargāto nosaukumu bez pievienota Kopienas logotipa. Šajā atsaucē jābūt vārdkopai “produkts ražots no Monteleone di Spoleto divgraudkviešiem”. Iepriekš norādītos pasākumus piemēro ar nosacījumu, ka aizsargātais cilmes vietas nosaukums, kas sertificēts kā tāds, ir vienīgā sastāvdaļa, kas izaudzēta Triticum dicoccum Schublersugas kviešiem un ka iepriekš minētā norāde ir veidota tā, ka tā nevar patērētājam radīt nekādas šaubas par to, ka ACVN aizsardzība attiecas vienīgi uz šo produkta sastāvdaļu un nevis uz izgatavoto vai pārstrādāto produktu.

4. Precīza ģeogrāfiskā apgabala definīcija:

ACVN “Farro di Monteleone di Spoleto” ražošanas apgabalā ietilpst kalnaina apvidus, kas atrodas Perudžas (Perugia) provinces dienvidaustrumos, un tajā iekļauta Monteleone di Spoleto un Poggiodomo pašvaldības administratīvā teritorija pilnībā, kā arī daļa no Cascia, Sant’Anatolia di Narco, Vallo di Nera un Scheggino pašvaldības administratīvās teritorijas; visas tās atrodas 700 m vai lielākā augstumā virs jūras līmeņa.

5. Saikne ar ģeogrāfisko apgabalu:

5.1. Ģeogrāfiskā apgabala specifika:

Šā produkta audzēšanas apgabalam ir raksturīgas stāvas nogāzes, kaļķainas un akmeņainas augsnes; audzēšanas platības atrodas 700 metrus virs jūras līmeņa; reljefa īpatnības tajās kavē stāvošu ūdeņu veidošanos mitrajos gadalaikos; šajās augsnēs ir vidēji daudz organisko savienojumu, tajās daudz fosfora un maz kālija. Plakankalņu augstums virs jūras līmeņa nosaka teritorijas raksturīgos klimatiskos apstākļus – garas un ļoti bargas ziemas ar biežām salnām, kas ilgst līdz maijam, un neliels skaits vasaras nedēļu ar augstu temperatūru dienā. Pret šādiem klimatiskajiem apstākļiem ļoti izturīgi ir “Farro di Monteleone di Spoleto” ekotipa kvieši, kas laika gaitā tiem labi pielāgojušies.

5.2. Produkta specifika:

ACVN “Farro di Monteleone di Spoleto” unikalitāti nosaka gaiši kastaņbrūni dzintarainas krāsas graudi, kas šķēluma vietā ir stiklaini un kompakti un ar miltiem līdzīgām atliekām. Plakana, īsa, vārpstveida vārpa ar ne pārāk gariem nedaudz atstāvošiem akotiem papildina šā produkta raksturīgo izskatu.

5.3. Saikne ar ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN):

“Farro di Monteleone di Spoleto” fizikālās un organoleptiskās īpašības un galvenokārt tā raksturīgos dzintarainās krāsas graudus ar stiklaino konsistenci lauzuma vietā nosaka saistība ar augsnes un klimatiskajiem apstākļiem ražošanas apgabalā un jo īpaši ar kaļķainajām un akmeņainajām augsnēm, kas atrodas 700 metrus virs jūras līmeņa un kas sava stāvuma dēļ kavē ūdens stagnāciju mitro sezonu laikā. Prakse un īstenotie zinātniskie pētījumi liecina, ka, no “Farro di Monteleone di Spoleto” sēklas materiālu izsējot citos Valnerina apgabalos, iegūst produktu, kas laika gaitā zaudē savas specifiskās īpašības, tādējādi liecinot par izteiktu “ekotipizācijas” procesu, kas saistīts ar ražošanas apgabalu un ko rada arī ģeogrāfiskā izolētība, kura ir tik liela, ka apgabalā izveidojusies īpaša vietējā varietāte. Izaudzējot šos kviešus kaimiņos esošās teritorijās, graudi zaudē stiklainību un kļūst miltaini. Tas ir augs ar pavasara habitusu, kas piemērojies sēšanai ziemas beigās kalnainos apvidos, kur stāvās kaļķainās un akmeņainās augsnes, kas bagātas ar fosforu, bet kurās maz kālija, kavē stāvošu ūdeņu veidošanos mitrajos gadalaikos. Apgabalā valda kalnu apvidiem tipisks klimats, un tam raksturīgas ļoti bargas ziemas ar daudzām salnām, kas ilgst līdz maijam, un ļoti nedaudzas vasaras nedēļas ar augstām temperatūrām dienā. “Farro di Monteleone di Spoleto” laika gaitā ir pielāgojies šiem klimatiskajiem apstākļiem un kļuvis pret tiem izturīgs. Par šo saikni, kas produktu vieno ar tā audzēšanas apgabalu, vēl labāk liecina senvēstures atradumi, “Kapā ar divzirgu kaujas ratiem” (VI gadsimta p. m. e. etrusku kaps) Monteleone di Spoleto ir atrastas graudu atliekas, tostarp divgraudkviešu graudi, kas, ļoti iespējams, pieder sugai, kuru līdz mūsdienām tradicionāli audzē Monteleone di Spoleto, proti, Triticum dicoccum; tas liecina par šā graudauga plašo izplatību un izmantošanu minētajā laikmetā. Monteleone di Spoleto reģionā pētījumi arhīvos ir ļāvuši atklāt un saglabāt dokumentārus pierādījumus, kas apliecina, ka līdz XVI gadsimtam divgraudkviešus plaši audzēja, pirms turpmāko gadsimtu gaitā to audzēšana kļuva par ierastu lauksaimniecības praksi reģionā un turpinājās līdz mūsu dienām. Augšņu pārveidē cilvēku prasmei ir ievērojama nozīme, tāpat arī pareizai sējas laika izvēlei un ražas novākšanai, zināšanas pārmantojot no paaudzes paaudzē; šī prasme ir ļāvusi uzlabot šīs izcilās, enerģētiski bagātās un ar atspirdzinošām īpašībām apveltītās graudaugu kultūras audzēšanu un palielināt šīs audzēšanas apjomu. Visbeidzot, tradicionālās zupu un buljonu receptes, svētki un rituāli ir veicinājuši to, ka šo produktu augstu vērtē arvien lielāks skaits cilvēku.

Atsauce uz specifikācijas publikāciju:

Valdība ir uzsākusi valsts iebildumu procedūru, aizsargātā cilmes vietas nosaukuma “Farro di Monteleone di Spoleto” atzīšanas pieteikumu 2007. gada 31. martā publicējot Itālijas Republikas oficiālā vēstneša 76. numurā (Gazzetta Ufficiale della Repubblica Italiana).

Ar ražošanas specifikācijas konsolidēto tekstu var iepazīties tīmekļa vietnē

http://www.politicheagricole.it/NR/rdonlyres/euqam6suzienwd43v27wuvtpjkaoy4fiz2gzh55xu667wynlilv5wxortoj3jhxsdlre76rdiamdqyribk3qfgd57me/20070514_Disciplinare_esameUE_Farro_Monteleone.pdf vai